સુરત:છેલ્લા કેટલાય સમયથી ગરમીથી લોકો તોબા પોકારી ઉઠ્યા હતા ત્યારે ગતરોજ રાત્રીના ૩ વાગ્યાના અરસામાં મેઘરાજાએ સુરતમાં પધરામણી કરી હતી જોરદાર પવન અને વીજળીના કડાકા ભડાકા સાથે મેઘરાજાન શાહી સવારી સુરત આવી પહોચી હતી જોરદાર પવન સાથે વાવાઝોડું આવતા સુરતમાં કેટલાક સ્થળે ઝાડ પડવાના બનાવો પણ બન્યા હતા . . સુરતમાં ૩ વાગ્યે એકાએક આકાશમાં વીજળીના કડાકા ભડાકા થયા અને જોરદાર પવન ફૂકતાની સાથે જ સુરતમાં મેઘરાજાનું આગમન થયું હતું જેના કારણે ગરમીથી લોકોને રાહત મળી હતી જો કે પહેલા જ વરસાદે ફાયર બીગ્રેડને દોડતી કરી દીધી હતી મોડી રાત્રે જોરદાર પવન ફૂકાતા ફાયર વિભાગ આખી રાત દોડતું રહ્યું હતું કેટલાક લોકોના ઘરના છપરા ઉડી ગયા હતા તો કેટલીક જગ્યા પર ઝાડ જમીન દોસ્ત થયા હોવાના ૪૦ જેટલા કોલ મળ્યા હતા એકાએક વાવાઝોડું ફૂંકાતાં અનેક છાપરા ઊડી ગયાં હતાં.